**Výzva na predkladanie ponúk**

podľa § 6 a §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**I. NÁZOV, ADRESA A KONTAKTNÉ MIESTO VEREJNÉHO OBSTARÁVATEĽA**

Názov organizácie: **Stredná priemyselná škola elektrotechnická**

Adresa organizácie: **Komenského 44, 040 01 Košice**

IČO: **00161756**

Krajina: **Slovenská republika**

Internetová adresa organizácie: [**http://www.spseke.sk/**](http://www.spseke.sk/)

Kontaktné miesto: **SPŠ elektrotechnická, Komenského 44, 040 01 Košice**

Kontaktná osoba: **Ing. Milan Schvarzbacher, MBA**

Telefón: **0911919185**

e-mail: **schvarzbacher@spseke.sk**

Ďalšie informácie možno získať na adrese a kontaktnom mieste uvedenom v tomto bode Výzvy na predkladanie ponúk (ďalej len „Výzva“).

**II. OPIS**

Názov zákazky: **Oprava pieskovcových sôch**

Druh zákazky: stavebná práca

Hlavné miesto dodania: **SPŠ elektrotechnická, Komenského 44, 040 01 Košice**

NUTS kód: **SK042**

**CPV – spoločný slovník obstarávania :**

45214220-8 Stavebné práce na objektoch stredných škôl

45454100-5 Reštaurovanie

45262511-6 Kamenosochárstvo

**Stručný opis zákazky:**

Predmetom zákazky je oprava a zakonzervovanie dvoch pieskovcových sôch situovaných v prednej časti budovy školy podľa špecifikácie požadovanej práce uvedeného v Prílohe č.2, z dôvodu opravy poškodených a zvetraných pieskovcových sôch.

Verejný obstarávateľ požaduje použiť materiály, ktoré majú certifikát na použitie pre reštaurovanie pamiatkových objektov a sochárskych diel napr. (alebo ekvivalent zodpovedajúci zloženiu a kvalite uvedených materiálov):

1. BFA koncentrát na likvidáciu a prevenciu proti zeleným riasam, machom a lišajníkom
2. Fassadenreiniger-Paste pasta na čistenie uhlíkových a síranových povlakov
3. Restauriermortel MF Minerálna reštaurátorská malta
4. Spevňovač kameňa na bázi organokremičitanov KSE 300
5. Hydrofóbna impregnácia Funcosil SNL

**Poznámky:** Horeuvedené materiály sú od Nemeckej firmy Remmers a majú certifikát na použitie pri reštaurovaní pamiatkových objektov a sochárskych diel.

Nutná obhliadka na mieste v termíne od **24.08.2021 do 31.08.2021 v čase od 08:00 hod do 12:00 hod.** na základe telefonického dohovoru (viď. kontakt verejného obstarávateľa). Pri obhliadke budú doplnené informácie pre zhotovenie diela.

**Predpokladaná hodnota zákazky:   17 832,67 EUR bez DPH.**

**III. PODMIENKY ÚČASTI**

**Na základe opisu predmetu zákazky uchádzač vypracuje a vo svojej ponuke predloží:**

1. Prílohu č. 1 – Návrh uchádzača na plnenie súťažných kritérií
2. Prílohu č. 2 – Špecifikáciu stavebnej práce
3. Prílohu č. 3 – Návrh zmluvy o dielo
4. Doklad o oprávnenosti vykonávať opravy sôch (reštaurátor, umelecký sochár, iné relevantné súvisiace s predmetom vykonaných prác).
5. Podrobný časový harmonogram realizácie zákazky s najneskorším termínom zhotovenia diela

do **30.10.2021**.

**Upozornenie:** Všetky časti ponuky musia byť podpísané a opečiatkované uchádzačom.

**Verejný obstarávateľ ďalej požaduje aby:**

* dodávateľ zabezpečil ohraničenie pracovného priestoru z dôvodov bezpečnosti a ochrany zdravia. Označenie musí byť jasne viditeľné aj v noci a za zníženej viditeľnosti.
* dodávateľ zabezpečil počas výstavby čistotu priestranstiev dotknutých realizáciou diela,
* dodávateľ a jeho pracovníci dodržiavali zásady v zmysle opatrení súvisiacich s pandémiou COVID-19.

**Neumožňuje sa predložiť variantné riešenie.**

**Finančná zábezpeka sa nevyžaduje.**

**Zákazka bude fakturovaná po ukončení celého diela.**

**IV. LEHOTA NA PREDLOŽENIE PONUKY**

**Lehota na predkladanie ponúk:**

Dátum: **02.09.2021**

Čas: **11:00 hod.**

Uchádzač predloží ponuku v slovenskom jazyku v lehote na predkladanie ponúk, uvedenej v bode IV. tejto Výzvy jedným z dvoch nasledujúcich spôsobov:

* písomne poštou na hore uvedenú adresu,

Ponuka, predložená písomne prostredníctvom pošty, musí byť vložená do samostatnej nepriehľadnej obálky, ktorá musí byť uzatvorená, zabezpečená proti neoprávnenému otvoreniu a označená nasledovnými údajmi:

* adresa predkladania ponúk,
* názov a adresa uchádzača,
* označenie: **„Zákazka podľa zákona 343/2015 Z. z. – NEOTVÁRAŤ“**,
* označenie heslom zákazky: „**Oprava pieskovcových sôch“**
* osobne na hore uvedenú adresu.

Ponuka, predložená písomne prostredníctvom osobného doručenia, musí byť vložená do samostatnej nepriehľadnej obálky, ktorá musí byť uzatvorená, zabezpečená proti neoprávnenému otvoreniu a označená nasledovnými údajmi:

* adresa predkladania ponúk,
* názov a adresa uchádzača,
* označenie: **„Zákazka podľa zákona 343/2015 Z. z. – NEOTVÁRAŤ“**,
* označenie heslom zákazky: „**Oprava pieskovcových sôch“**

**Ponuka musí byť doručená písomne alebo osobne na adresu SPŠ elektrotechnická, Komenského 44, 040 01 Košice. Variantné riešenie sa nepripúšťa.**

**V. KRITÉRIÁ VYHODNOTENIA PONÚK**

**Kritérium na vyhodnotenie ponúk:**

* **najnižšia celková cena za celý predmet zákazky vrátane DPH,**
* **osobná účasť na obhliadke,**
* **dodržanie lehoty na predkladanie ponúk,**
* **dodržanie predloženia požadovaných dokladov v rámci ponuky uchádzača.**

Ak uchádzač nie je platcom DPH upozorní na túto skutočnosť v ponuke. Úspešný uchádzač (poskytovateľ) bude realizovať zákazku na základe zmluvy uzavretej s verejným obstarávateľom. Platobné podmienky sú uvedené v Návrhu Zmluvy o dielo - Príloha č. 3 tejto Výzvy.

Po vyhodnotení predložených ponúk na základe kritéria vyhodnotenia bude uchádzačom odoslané oznámenie o výsledku vyhodnotenia ponúk.

Verejný obstarávateľ si vyhradzuje právo neprijať ponuku úspešného uchádzača, ktorého cenová ponuka bude vyššia ako predpokladaná hodnota zákazky.

**Dôvody na zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám v tejto Výzve,

- ak sa zmenili okolnosti, za ktorých bolo verejné obstarávanie vyhlásené.

**VI. PODMIENKY TÝKAJÚCE SA ZMLUVY**

Výsledkom verejného obstarávania bude uzavretie Zmluvy o dielo. Verejný obstarávateľ vyzve úspešného uchádzača na uzavretie Zmluvy o dielo. Zmluva o dielo musí byť uzatvorená v súlade s podmienkami uvedenými v tejto výzve a s ponukou úspešného uchádzača.

Uchádzač v prípade svojej úspešnosti berie na vedomie, že verejný obstarávateľ je v zmysle ZVO a zák. č. 211/2000 Z. z o slobode informácií povinný zverejňovať informácie, ktoré sa získali za verejné financie.

Uchádzač v prípade svojej úspešnosti musí súhlasiť so zverejnením uzavretej zmluvy a relevantných informácii podľa §117 ZVO. Tento súhlas úspešný uchádzač ako poskytovateľ musí udeliť v zmluve bez akýchkoľvek výhrad a bez časového obmedzenia.

Úspešný uchádzač musí pred podpisom zmluvy spĺňať podmienky v zmysle Zákona 315/2016 Z.z. o registri partnerov verejného sektora a o zmene a doplnení niektorých zákonov.

**Platnosť ponúk: do 30.11.2021**

Dátum vyhotovenia Výzvy: 23.08.2021

Výzvu vypracoval: Ing. Milan Schvarzbacher, ZRŠ pre ekonomické a technické úlohy ...........

Schválil: Ing. Štefan Krištín, riaditeľ školy ...................................................................

**Zoznam príloh:**

Príloha 1 – Návrh uchádzača na plnenie kritérií

Príloha 2 – Špecifikácia stavebnej práce

Príloha 3 – Zmluva o dielo (Návrh)